**Aanaar kieldâst lii uuccâmnáál 22.10.2021 tme 15.00 räi**

**Sämikielâlii sijdâpargee toimâ Maadâ-Aanaar kuávlun**

Paargonväldimsaje lii taan tove päikkitipšo Koivikko toimâsaje já pargokuávlun lii Maadâ-Aanaar. Tohálâšvuotâiähtun lii paargon hiäivulâš škovlim tâi kelijdeijee hárjánem syergist sehe šiev njálmálâš anarâš- já tavesämikielâ máttu (kielâtáiđu tärhistuvvoo). Sijdâpargee pargoid kuleh sämmilij elilâmulmui já kuhesáigásávt pyeccei pääihist cevzim ovdedeijee pargoh, tego išedem päikkipargoin, muorâi hahâmist, šiljoi tipšomist, muotâpargoin já uceslágán tivvoompargoin. Toimâ tiävdoo 3.1.2022 rääjist tâi sopâmuš mield.

Tooimâst váttojeh šiev oovtâstpargonaavcah, aktiivlâš pargovyehi sehe naavcah jiečânâs miärádâstohâmân. Vyeijimkorttâ já jieijâs auto kevttimmáhđulâšvuotâ lii velttidmettum. Aanaar kieldâ lii suovâttes pargosiärvus. Pargokuáhtásâš pälkki lii 1941,07 eurod. Lasseen máksojeh KVPIS miäldásiih hiäđuh sehe Aanaar-lase 3 %. Tooimâst nuávdittuvvoo 4 mp keččâlemäigi. Ovdil tooimâ vuástáväldim kalga väljejum olmooš toimâttiđ tuhhiittettee tuáhtártuođâštus (T-luámáttâh) tiervâsvuođâtilestis.

Lasetiäđuid addel ávustipšo hovdâ Mirja Laiti, puh. 040 844 5627. Šleđgâpostâčujottâs: ovdânommâ.suhânommâ@inari.fi.

Almottâs almostittoo ollásávt kieldâ päikkisiijđoin www.inari.fi

Avelist 29.9.2021 Ávustipšo hovdâ